Source: https://www.riigiteataja.ee/akt/416112018004
Timestamp: 2019-05-20 11:03:05+00:00

Document:
Türi valla üldhariduskooli ning ühe asutusena tegutseva üldhariduskooli ja lasteasutuse hoolekogu moodustamise kord ja hoolekogu töökord – Riigi Teataja
Türi valla üldhariduskooli ning ühe asutusena tegutseva üldhariduskooli ja lasteasutuse hoolekogu moodustamise kord ja hoolekogu töökord
Türi valla üldhariduskooli ning ühe asutusena tegutseva üldhariduskooli ja lasteasutuse hoolekogu moodustamise kord ja hoolekogu töökord - sisukord
1 Hoolekogu moodustamise üldise põhimõtted
§ 3 Hoolekogu liikmete arv ja hoolekogu moodustamise üldpõhimõtted
§ 4 Hoolekogu moodustamise algatamine
2 Hoolekogu koosseisu kinnitamiseks liikmete valimine
§ 5 Türi valla esindaja
§ 6 Õpetajate esindaja
§ 7 Lapsevanemate esindajad
§ 9 Vilistlaste ja kooli toetava organisatsiooni esindaja
3 Hoolekogu koosseis ja hoolekogu volitused
§ 10 Hoolekogu koosseisu kinnitamine
§ 11 Hoolekogu ja tema liikmete volituste kestus
§ 12 Hoolekogu pädevus ja ülesanded
§ 13 Hoolekogu juhtimine ja töö korraldamine
§ 14 Hoolekogu tööplaan
§ 15 Hoolekogu töövorm
§ 16 Koosolekute korraldamine
§ 18 Hoolekogu otsustusvõime
§ 19 Otsuste vastuvõtmine ja täitmine
§ 20 Hoolekogu otsuste vastuvõtmine või ettepanekute tegemine side- või infotehnoloogiliste vahendite kaudu
§ 21 Hoolekogu koosoleku salvestamine
§ 22 Hoolekogu dokumentide säilitamine
RT IV, 16.11.2018, 4
Vastu võetud 13.11.2018 nr 13
Määrus on antud kohaliku omavalitsuse korralduse seaduse § 30 lõike 1 punkti 4, koolieelse lasteasutuse § 5 lõike 3 ning põhikooli- ja gümnaasiumiseaduse § 2 lõike 5 ja § 73 lõike 1 alusel, lähtudes Türi Vallavolikogu 25. jaanuari 2018 otsuse nr 4 “Õigusaktidega kohaliku omavalitsuse, kohaliku omavalitsuse üksuse või organi pädevusse antud ülesannete delegeerimine“ punkti 31.1 alapunktist 10.
Määrusega sätestatakse Türi valla üldhariduskooli ning ühe asutusena tegutseva üldhariduskooli ja lasteasutuse (edaspidi kool-lasteaed; üldhariduskooli ning kooli-lasteaeda koos nimetatakse määruses edaspidi kool) hoolekogu pädevus, hoolekoguliikmete valimise ja koosseisu kinnitamise kord ning hoolekogude töö korraldamise põhimõtted ja kord.
(1) Kooli hoolekogu on alaliselt tegutsev organ, kelle ülesanne on üldhariduskooli õpilaste ja nende vanemate, õpetajate ning Türi valla kui kooli pidaja ja üldhariduskooli vilistlaskogu ning kooli toetavate organisatsioonide olemasolul vilistlaste ja kooli toetavate organisatsioonide ühistegevuse kaudu suunata kooli õppe- ja kasvatustegevust, osaleda kooli tegevuse planeerimisel ja jälgimisel ning teha ettepanekuid õppeks ja kasvatuseks paremate tingimuste loomise.
(2) Kooli hoolekogu juhindub oma tegevuses põhikooli- ja gümnaasiumiseadusest, vastava üldhariduskooli või kooli-lasteaia põhimäärusest, käesolevast määrusest ning teistest kooli tegevust reguleerivatest õigusaktidest.
1. jagu Hoolekogu moodustamise üldise põhimõtted
§ 3. Hoolekogu liikmete arv ja hoolekogu moodustamise üldpõhimõtted
(1) Kooli hoolekogu on vähemalt seitsmeliikmeline. Hoolekogu liikmete arv sõltub iga kooli tegevusest ning õppe- ja kasvatuskorraldusest ning kooliastmete ja koolieelse tegevuse puhul rühmade arvust.
(2) Kooli hoolekogu koosseisu kinnitamisel lähtutakse põhikooli- ja gümnaasiumiseaduses sätestatust.
(3) Hoolekogu koosseisu kuuluvate vanemate, vilistlaste ja kooli toetavate organisatsioonide esindajad ei tohi kuuluda kooli töötajate hulka.
§ 4. Hoolekogu moodustamise algatamine
Hoolekogu moodustamise algatab iga õppeaasta septembrikuus kooli direktor.
2. jagu Hoolekogu koosseisu kinnitamiseks liikmete valimine
§ 5. Türi valla esindaja
(1) Kooli hoolekogusse kuulub üks kooli pidaja ehk Türi valla esindaja.
(2) Kooli pidaja esindaja kooli hoolekogusse nimetab või valib Türi Vallavolikogu.
(3) Kooli pidaja esindajat ei pea igal õppeaastal valima uuesti. Kui Türi Vallavolikogu ei otsusta teisiti, kehtivad kooli pidaja volitused hoolekogus kogu volituse andnud volikogu koosseisu aja.
§ 6. Õpetajate esindaja
(1) Põhikooli ja gümnaasiumi hoolekogusse kuulub üks õpetajate esindaja. Ühe asutusena tegutseva põhikooli ja gümnaasiumi hoolekogu koosseisu kuulub vähemalt kaks õppenõukogu esindajat, kellest üks esindab põhikooli ja teine gümnaasiumi õpetajaid. Kooli-lasteaia hoolekogu koosseisu kuulub vähemalt kaks õppenõukogu esindajat, kellest üks esindab kooli ja teine lasteasutuse õpetajaid.
(2) Õpetajate esindaja või esindajad hoolekogusse valitakse igaks õppeaastaks õppenõukogu (kooli-lasteaia puhul mõeldud ka pedagoogiline nõukogu) liikmete seast.
(3) Õpetaja või õpetajate esindaja kandidaadid kooli hoolekogusse seavad üles õppenõukogu liikmed. Kandidaadid peavad andma kandideerimiseks suulise nõusoleku ning vastava asjaolu fikseeritakse õppenõukogu koosoleku protokollis.
(4) Õppenõukogu valib oma esindaja või esindajad hoolekogusse salajase kirjaliku hääletamise teel hääletussedeliga. Igal hääletajal on üks hääl. Hääletaja märgistab hääletussedelil ristiga lahtri selle kandidaadi nime juures, kelle poolt ta hääletab ja laseb hääletamissedeli hääletuskasti. Kui kandidaatide nimekirjas on ainult üks kandidaat, märgistatakse hääletussedelil kandidaadi nime juures ristiga vastavalt lahter „poolt“, “vastu“ või „erapooletu“. Valituks osutub kandidaat, kes saab enim poolthääli või ühe kandidaadi puhul enim poolthääli kui vastuhääli. Hääletustulemused teeb avalikult kindlaks koosoleku juhataja.
(5) Kui hoolekogusse ühe esindaja valimiseks seatakse üles ainult üks kandidaat ning ükski koosolekul viibivatest hääletajatest ei nõua salajast hääletamist, võib hääletamise korraldada ka avaliku hääletamisena. Kandidaat osutub valituks, kui tema poolt hääletab rohkem hääletajaid kui vastu.
(6) Kui hoolekogusse ühe esindaja valimiseks seatakse üles ainult üks kandidaat ning ükski koosolekul viibivatest hääletajatest ei nõua hääletamist, loetakse kandidaat õpetajate esindajana hoolekogusse valituks.
(7) Hääletustulemused märgitakse koosoleku protokolli.
§ 7. Lapsevanemate esindajad
(1) Kooli hoolekogu koosseisu valitakse selle kooli nimekirjas olevate õpilaste ja laste esindajad.
(2) Kooli-lasteaia lasteaia osas valitakse hoolekogusse igast lasteaiarühmast üks esindaja.
(3) Kooli-lasteaia põhikooli osas, põhikoolis ning ühe asutusena tegutseva gümnaasiumi ja põhikooli puhul valitakse kooli õpilaste vanemate esindaja hoolekogu koosseisu põhimõttel, et hoolekogusse kuulub vähemalt üks esindaja igast selle kooli kooliastmest.
(4) Ainult gümnaasiumina tegutseva asutuse puhul valitakse hoolekogusse lapsevanemate esindaja igast gümnaasiumiklassi astmest.
(5) Lapsevanemate esindajad valitakse lapsevanemate üldkoosolekul. Üldkoosoleku kutsub kokku direktor, avaldades koosoleku toimumise kohta asjaomase teate vähemalt kümme päeva enne koosoleku toimumist eKooli vahendusel ja kooli veebilehel. Teatesse märgitakse koosoleku toimumise aeg, koht ja päevakord.
(6) Lapsevanemate üldkoosolekust ja lapsevanemate esindaja hääletamisest on õigustatud osa võtma kõik vastava kooli õpilaste ja laste seaduslikud esindajad.
(7) Lapsevanemate üldkoosolekut juhatab direktor, kes korraldab ka lapsevanemate esindajate valimise.
(8) Lapsevanemate esindajate valimise hääletamiseks võib kasutada määruse § 6 lõigetes 4-6 sätestatud põhimõtteid. Hääletamise täpsem kord lepitakse kokku üldkoosolekul.
(9) Üldkoosolek, sh hääletamise kord, hääletamise korraldamine ning hääletamise tulemused protokollitakse.
(1) Ühe asutusena tegutsevas põhikoolis-gümnaasiumis, ainult gümnaasiumina tegutsevas üldhariduskoolis ja juhul, kui põhikoolina või kooli-lasteaiana tegutsevas asutuses on loodud õpilasesindus, valitakse kooli hoolekogu koosseisu ka üks õpilaste esindaja.
(2) Õpilaste esindaja valitakse kooli õpilaste hulgast õpilasesinduse koosolekul, mille kutsub kokku õpilasesinduse juht.
(3) Kandidaadid kooli hoolekogusse seavad üles õpilasesinduse liikmed. Kandidaadid peavad andma kandideerimiseks nõusoleku. Kandidaadi nõusolek fikseeritakse õpilasesinduse koosoleku protokollis.
(4) Esindaja hoolekogusse valitakse hääletamise teel, lähtudes määruse § 6 lõigetest 4-6 ja § 7 lõikest 8.
(5) Õpilasesinduse koosolek, sh hääletamise kord, hääletamise korraldamine ning hääletamise tulemused protokollitakse.
§ 9. Vilistlaste ja kooli toetava organisatsiooni esindaja
(1) Kui koolil on vilistlaskogu, valitakse hoolekogusse juhul, kui vilistlaskogu selleks soovi avaldab, ka üks kooli vilistlaste esindaja. Kooli vilistlaste esindaja esitab hoolekogu koosseisu vilistlaskogu.
(2) Kui on olemas organisatsioon, kes kooli sihipäraselt ja regulaarselt toetab või kooli õppe- ja kasvatustegevuse osas koostööd teeb, valitakse hoolekogusse juhul, kui vastav organisatsioon hoolekogus osalemiseks soovi avaldab, kooli toetava organisatsiooni üks esindaja. Kooli toetavat organisatsiooni esindab hoolekogus organisatsiooni kui juriidilist isikut esindaja õigustatud isik või organisatsiooni määratud isik.
(3) Kui lõikes 2 märgitud tunnustele vastavaid organisatsioone on mitu, määratakse hoolekogu koosseisu iga organisatsiooni üks esindaja.
3. jagu Hoolekogu koosseis ja hoolekogu volitused
§ 10. Hoolekogu koosseisu kinnitamine
(1) Pärast määruse §-des 6-8 märgitud isikute valimist ning võimalusel §-s 9 nimetatud isikute nimetamist või väljaselgitamist esitab kooli direktor hoolekogu koosseisu kuuluma õigustatud isikute nimekirja Türi Vallavalitsusele (edaspidi vallavalitsus).
(2) Esildises näidatakse, keda isik esindab ning esitatakse viide tema esinduse alusele.
(3) Vallavalitsus moodustab kooli hoolekogu ning kinnitab hoolekogu koosseisu korraldusega direktori esitatud taotluse ning määruse §-st 5 tulenevalt Türi Vallavolikogu otsuse alusel kahe nädala jooksul alates direktori taotluse saabumisest ja registreerimisest Türi Vallavalitsuse kui ametiasutuse dokumendiregistris.
(4) Hoolekogu koosseis tuleb kinnitada 2 kuu jooksul õppeaasta algusest arvates ning koosseis kinnitatakse üheks õppeaastaks.
§ 11. Hoolekogu ja tema liikmete volituste kestus
(1) Hoolekogu koosseisu volitused kehtivad hoolekogu koosseisu kinnitamisele järgnevast päevast kuni uue hoolekogu koosseisu kinnitamiseni.
(2) Kooli pidaja esindaja volitus hoolekogus kestab kuni teda esindama määranud Türi Vallavolikogu koosseisu poolt volituste lõpetamiseni või vastava koosseisu volituste lõppemiseni.
(3) Lapsevanemate esindaja volitus kestab kuni uue lapsevanemate esindaja valimiseni.
(4) Vilistlaste ja kooli toetavate organisatsioonide esindajate volitused kestavad uute esindajate määramiseni või esindusõiguse lõpetamiseni.
(5) Õpilaste esindaja volitus kestab kuni uue esindaja nimetamiseni õpilasesinduses või kuni õpilase koolist väljaarvamiseni.
(6) Kõikidel hoolekogu koosseisu valitud esindajatel on õigus hoolekogu koosseisust tagasi astuda, esitades selleks kirjaliku avalduse kooli direktorile.
(7) Hoolekogu koosseisu kuuluva isiku volituste lõppemisel muudetakse hoolekogu koosseisu hoolekogu koosseisu volituste kehtivuse ajal vallavalitsuse korraldusega direktori ettepanekul ning hoolekogu liikmed muudetakse määruse §-des 5-9 sätestatud korras ja põhimõtetel valitud või nimetatud hoolekogu koosseisu kuuluma õigustatud isikutega. Direktori esildis hoolekogu koosseisu muutmiseks peab vastama määruse § 10 lõikes 2 sätestatule.
§ 12. Hoolekogu pädevus ja ülesanded
Hoolekogu lähtub oma tegevuses kooli õppe- ja kasvatuse suunamisel, planeerimisel ja jälgimisel põhikooli ja gümnaasiumiseaduse § 73 lõikes 11 sätestatust.
§ 13. Hoolekogu juhtimine ja töö korraldamine
§ 14. Hoolekogu tööplaan
Hoolekogu koostab igaks õppeaastaks tööplaani, milles kajastuvad:
1) hoolekogu tegevuse eesmärgid;
2) tegevused ja meetmed käesoleva paragrahvi punktis 1 nimetatud eesmärkide saavutamiseks;
3) tähtajad ülesannete täitmiseks ja vastutajad.
§ 15. Hoolekogu töövorm
(2) Hoolekogu korralised koosolekud toimuvad õppeaasta kestel vähemalt üks kord nelja kuu jooksul. Vajadusel kutsutakse hoolekogu kokku sagemini.
§ 16. Koosolekute korraldamine
(1) Hoolekogu koosoleku kutsub kokku hoolekogu esimees (tema äraolekul aseesimees).
(2) Koosoleku toimumise aja, koha ja päevakorra teatab koosoleku kokkukutsuja hoolekogu liikmetele kirjalikku taasesitamist võimaldavas vormis vähemalt kümme tööpäeva enne koosoleku toimumist. Koosoleku dokumendid saadetakse hoolekogu liikmetele üldjuhul koos koosoleku teatega, kuid mitte hiljem kui viis tööpäeva enne koosoleku toimumist.
(3) Kiirete ja edasilükkamatute küsimuste otsustamiseks kutsub hoolekogu esimees, tema äraolekul aseesimees, omal initsiatiivil või vähemalt kolme hoolekogu liikme nõudmisel või kooli direktori või vallavalitsuse ettepanekul kokku erakorralise koosoleku hiljemalt viie tööpäeva jooksul ettepaneku saamisest.
(4) Erakorralise koosoleku toimumise aja, koha ja päevakorra teatab koosoleku kokkukutsuja hoolekogu liikmetele kirjalikku taasesitamist võimaldavas vormis vähemalt kolm tööpäeva enne koosoleku toimumist. Koosoleku dokumendid saadetakse hoolekogu liikmetele üldjuhul koos erakorralise koosoleku teatega, kuid mitte hiljem kui üks tööpäev enne koosoleku toimumist.
(5) Koosoleku päevakorda kavandatud küsimuste ja asjakohaste materjalide eelnevat ettevalmistamist ning tutvustamist hoolekogu liikmetele korraldab hoolekogu esimees, tema äraolekul aseesimees.
(7) Arutatavate küsimuste analüüsimiseks ja eksperthinnangute andmiseks võib hoolekogu oma töösse kaasata vastavaid eksperte, moodustada komisjone või töörühmi.
(8) Hoolekogu koosolekust võtab sõnaõigusega osa kooli direktor.
(9) Hoolekogu koosolekust võivad osa võtta kooli õppe- ja kasvatustegevuse üle järelevalvet teostavad ametiisikud. Teised isikud võivad hoolekogu koosolekust osa võtta hoolekogu esimehe, tema äraolekul aseesimehe kutsel või loal.
7) koosolekul sõnavõtnud isikute nimed ja sõnavõtu sisu;
(3) Protokoll saadetakse hiljemalt viiendal tööpäeval pärast hoolekogu koosoleku toimumist tutvumiseks hoolekogu liikmetele või tehakse hoolekogu liikmetele määratud tähtajal kättesaadavaks. Hoolekogu liikmel on õigus kahe tööpäeva jooksul teha ettepanekuid protokolli täiendamiseks või parandamiseks.
(4) Hoolekogu protokollid koos muude hoolekogu tööd puudutavate dokumentidega säilitatakse vastavalt kooli teabe- ja dokumendihaldust reguleerivale korrale.
§ 18. Hoolekogu otsustusvõime
(2) Nõutud kvoorumi puudumisel kutsub hoolekogu esimees, tema äraolekul aseesimees, uue koosoleku kokku hiljemalt viie tööpäeva jooksul ära jäänud koosoleku toimumise päevast arvates.
§ 19. Otsuste vastuvõtmine ja täitmine
(1) Hoolekogu otsused võetakse vastu kohalolijate lihthäälteenamusega. Hääletamine on hoolekogu otsusel üldjuhul avalik. Poolt- ja vastuhäälte võrdse arvu korral on otsustavaks hoolekogu esimehe, tema äraolekul aseesimehe hääl.
(4) Hoolekogu otsusega mittenõustumisel, samuti vaidlusküsimuste korral, on õpilasel, vanemal või hoolekogu liikmel õigus pöörduda kümne tööpäeva jooksul otsuse vastuvõtmisest arvates kooli õppe- ja kasvatustegevuse üle järelevalvet teostava asutuse poole otsuse õiguspärasuse kontrollimiseks.
§ 20. Hoolekogu otsuste vastuvõtmine või ettepanekute tegemine side- või infotehnoloogiliste vahendite kaudu
(2) Otsuse vastuvõtmiseks või seisukoha andmiseks hoolekogu koosolekut kokku kutsumata saadab hoolekogu esimees, tema äraolekul aseesimees, kirjalikku taasesitamist võimaldavas vormis hoolekogu liikmetele otsuse eelnõu ja otsuse tegemiseks vajalikud materjalid või seisukoha andmiseks vajalikud materjalid ning määrab vastamise tähtaja, mis ei või olla lühem kui kolm tööpäeva. Materjalid edastatakse infoks ka kooli direktorile.
§ 21. Hoolekogu koosoleku salvestamine
(1) Kui hoolekogu koosolekut soovitakse audio- või audio-videovahendiga salvestada, v.a hoolekogu protokolli koostamiseks helisalvestise tegemine, tuleb sellest hoolekogu koosoleku algul või enne salvestamist hoolekogu teavitada.
(2) Salvestise tegija peab hoolekogu teavitama heli- või pildimaterjali jäädvustamise faktist, salvestamise eesmärgist ning informeerima, kus ja millisel eesmärgil salvestist kasutatakse. Vastavad asjaolud märgitakse hoolekogu koosoleku protokolli.
(3) Hoolekogul on õigus salvestamist keelata. Audio- või audio-videovahendi kasutamine hoolekogu koosolekul on keelatud, kui päevakorrapunkti aruteluga seotud andmete avalikustamine on seadusega keelatud või kui salvestusvahendi keelamise poolt hääletab vähemalt kaks korda enam hoolekogu liikmeid kui vastu. Viimasel juhul on hoolekogu kohustatud ka keelamist põhjendama ning vastav asjaolu märgitakse hoolekogu koosoleku protokolli.
(4) Hoolekogu koosolekust on audiosalvestist õigusteha istungi protokollijal. Salvestist kasutatakse protokolli koostamiseks ning see on mõeldud asutusesiseseks kasutamiseks. Salvestisi säilitatakse dokumendiregistris hoolekogu koosoleku vastava protokolli juures. Salvestisi säilitatakse salvestise tegemisest 1 aasta.
(5) Salvestistega on üldjuhul õigustutvuda hoolekogu liikmetel, kooli juhtkonnal ning haridusasutuse töötajatel. Vajadusel võib salvestist kasutada järelevalve-, uurimis- või kohtumenetluses.
§ 22. Hoolekogu dokumentide säilitamine
Hoolekogu tegevusega seotud protokolle (otsused, protokollid) säilitatakse alaliselt.
Haldusreformi seaduse § 16 lõike 1 ja Eesti territooriumi haldusjaotuse seaduse § 141 lõikest 41 tulenevalt tunnistada kehtetuks Türi Vallavalitsuse 28. detsembri 2010 määrus nr 9 “Türi valla üldhariduskoolide hoolekogude moodustamine ja töökord” (RT IV, 29.03.2016, 73).

References: § 3

§ 4

§ 5

§ 6

§ 7

§ 9

§ 10

§ 11

§ 12

§ 13

§ 14

§ 15

§ 16

§ 18

§ 19

§ 20

§ 21

§ 22
 § 30
 § 5
 § 2
 § 73

§ 3

§ 4

§ 5

§ 6

§ 7
 § 6
 § 6
 § 7

§ 9

§ 10

§ 11
 § 10

§ 12
 § 73

§ 13

§ 14

§ 15

§ 16

§ 18

§ 19

§ 20

§ 21

§ 22
 § 16
 § 141